Kombinácia výživových doplnkov
Dobrý deň, môžem u 3,5 ročneho syna kombinovať vitaminy generica b-komplex, mollers rybi olej s vit.A,D,E a sirup na imunitu Serafinek(zloženie je echinacea, jitrocel,agaricus,reishi, camu camu)? Ďakujem za odpoveď
Dobrý deň,
ďakujeme za Vašu otázku.
Medzi výživovými doplnkami B-komplex a Mollers rybí olej nebolo pozorované vzájomné ovplyvnenie účinku. Uvedená kombinácia sa javí byť bezpečná. Vzľadom však na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Produkt Serafinek sa nenachádza v databáze farmaceutických produktov SR, preto sa k bezpečnosti jeho podávania neviem vyjadriť. Na základe popisovaného zloženia však ovplyvnenie účinku vyššie uvedených výživových doplnkov nepredpokladám.
Prajem pekný zvyšok dňa.
S pozdravom
PharmDr. Veronika Kiabová